Bare rolig, broder.
Tak.
Du er ikke mandalorianer.
- Han er en af dem. - En af hvad?
I TIDLIGERE KAPITLER
Mørkesværdet.
Skal hun kunne bære sværdet igen, må hun vinde det i tvekamp.
Hvad med din plan om at generobre Mandalore?
Da jeg kom tilbage uden Mørkesværdet, forlod mine tropper mig.
Hvor er den stjålne flåde?
På strejftog i galaksen som lejesoldater.
Jeg tager til Mandalore.
Hvad er vi uden eden? Hvad står vi for?
Vort folk er spredt for alle vinde.
Du reddede mig, og jeg vil altid stå i gæld til dig.
Affør dig hjelmen.
Vort folk har mistet levnedet af syne, -
- og det er ikke nok, at nogle få følger det.
Bo-Katan Kryze drager ud for at finde andre mandalorianere, -
- så vi kan blive genforenet.
Men hun viser sit ansigt.
Bo-Katan færdes i begge verdener. Hun kan samle alle stammerne.
Tiden er inde til at generobre Mandalore.
Jeg har fundet en vej uden om handelsruterne til Trask.
Storartet.
- Et kejserligt skib nærmer sig, kaptajn. - Kejserligt? Kan vi nedkæmpe dem?
Nej, det er for svært befæstet.
Anråb deres leder.
Vær hilset, venner fra Imperiet.
Vi er et fredeligt quarrenfragtskib på forretningsrejse til Midterste Ring.
Vi var ikke bekendt med lokale krigsherrer, der kræver betaling.
Jeg er ikke forbryder.
Selvfølgelig ikke. Det var ikke ment som en fornærmelse.
Basic er ikke mit modersmål.
Jeg mente, at vi ikke var bevidst om Imperiets tilstedeværelse, -
- og vi vil med glæde hyre jer til beskyttelse.
Vi er heller ikke fra Imperiet.
Vi er mandalorianere, -
- og det er desværre for sent at hyre os.
Vi har nemlig fået til opgave at finde Dem, kaptajn Shuggoth.
- Det her betyder krig. - Krig? Vi er fribyttere.
Lejesvende. Prisen er høj, men vi er vældig dygtige til vores gebet.
Og loyale. Derfor kan vi ikke tage imod Deres elskværdige tilbud.
Vi er blevet hyret af en moncalamariansk fyrste, -
- der mener, De er stukket af med hendes søn.
Det er løgn. Vi har sluttet fred med calamarierne.
Hvorfor skulle jeg sætte den over styr? Vi er alle sammen udpint af krig.
Jeg sagde ikke noget om krig. De gjorde det af kærlighed.
Men jeg må fuldføre de opgaver, vi hyres til.
Nej, jeg vil ikke med. Jeg vil ikke. Vi elsker hinanden.
Beklager, du skal hjem til de gamle. Derefter kan du gøre, hvad du vil.
Lad os få det overstået. Vi har en opgave på Plazir-15.
- Jeg vil ikke tilbage til paladset. - Vi vil nødigt rasere damens skib.
Kaptajn, tal ham til fornuft.
- Du må tage med dem. - Men jeg elsker dig.
Gør det nu. Jeg kan ikke sætte alt på spil for et barnagtigt sværmeri.
- Betød det ikke mere for dig? - Det var ikke det, jeg mente.
Men du må tage med. Vi vidste, skæbnen ikke var i vores favør.
- Pokker tage skæbnen. Jeg elsker dig. - Og jeg vil altid elske dig.
- Kom med, prins. - Vi vil mødes igen.
- Der er lang vej hjem. - Jeg troede, I var retskafne.
Det er vi skam også, hvis der er kreditter i det.
Kapitel 22 LEJESVENDE
Der er de.
Det er noget af en flåde.
Den tog mig lang tid at samle. Det meste er erobret fra Imperiet.
De ser også bekendte ud. De vil være nyttige, når Mandalore skal indtages.
Axe Woves er deres leder nu. De bliver ikke nemme at overtale.
Hvad mon de laver her?
Planeten står uden for Den Ny Republik. De er nok hyret til at beskytte den.
Woves bliver næppe glad for at se dig.
Jeg lander på afstand af flåden. Vi må hellere nærme os til fods.
Velkommen til Plazir-15, Ydre Rings eneste direkte demokrati.
De er blevet tildelt landingshjemmel og vil blive bugseret til rette plads.
- Hvad skete der? - De har taget kontrol over skibet.
Vi må vel lade os føre med.
Interessant.
Velkommen til Plazir-15. Tag plads i hyperloopkapslen.
Hvad laver kejserlige droider på en selvstændig verden?
Det er Ydre Ring. Vi kan kun gisne om det.
Til den mandalorianske flåde.
Ifølge Coruscantkonventionen kræver det Senatets tilladelse -
- at få adgang til forsvarsstyrker i den fredsbevarende zone.
Tillader De, at Deres kædekode scannes?
Din Djarin og Bo-Katan Kryze, De bedes henvende Dem til planetens regering.
Vi har desværre travlt. Måske senere.
Forsøg ikke at forlade fartøjet. Dette er ikke en anmodning.
- Jeg har aldrig været her før. - Jeg har ikke engang hørt om det.
- Mon vi skal skyde os vej ud? - Det vil vise sig.
Kom og vær med!
Vi holder fest.
Venner, vi har fået gæster. Mandalorianere.
Jeg håber, I kan lide sekreter. Tag et lille nip. Kom nærmere.
Skat, elsker du mig?
Ja, det gør jeg.
Lad os tale om banthaen i rummet. Jeg var anlægsofficer under krigen, -
- og via Den Ny Republiks amnestiprogram var jeg med til at genopbygge Plazir-15.
- Var De imperieofficer? - Det var han.
Plazir blev raseret af Imperiet. Min mand kom hertil for at blive rehabiliteret.
Han deltog i genopbygningen af planeten, hvor min slægt tilhørte adelen, -
- og vi forelskede os.
Ja, vi forelskede os, gjorde vi.
Må jeg prøve at holde den lille?
Han er ikke meget for fremmede.
Du er søreme hurtig. Vores planet var nødt til at følge med tiden.
Vi afholdt demokratiske valg for første gang nogensinde.
- Vi er både adelige og folkevalgte. - Og de mandalorianske krigsskibe?
De er hyret til at beskytte os. Vores charter forbyder os at have et militær -
- på grund af min mands fortid i Imperiet.
Af samme årsag går alle ressourcer til folket.
Jeg vil gerne tale med fribytterne.
Det kan godt arrangeres, men på én betingelse.
Hvilken?
I skal altså se udsigten.
Kom med. Spis endelig videre. Vi må vise gæsterne udsigten.
- Vi har et problem. - Et droideproblem.
- Hvilket droideproblem? - Et koordineret funktionssvigt.
Hvorfor tror I det?
Droiderne er blevet omprogrammeret til fred.
Jeg stod selv for det. De blev rehabiliteret til fredelige formål.
- Troede vi. - Jeg stod jo selv for det.
Hvordan funktionssvigt?
Det begyndte i det små. Ujævn strømaktivitet, slettede funktioner.
- Men det blev værre. - Trafikulykker, maskinerikollaps.
- Overfald. - Hvad har det med os at gøre?
Vores betjente er ikke klædt på til at tackle kampdroider.
Tidligere kampdroider. De er blevet rehabiliteret.
- Troede vi. - Det er de altså.
Mandalorianerne uden for byen kan hurtigt gøre kål på droiderne.
- Der er bare ét problem. - Hvad?
Chartret forbyder os at give hærstyrker adgang til byen.
- Men I har tilladt os at bære våben. - Præcis. Vi er et pluralistisk samfund.
I er mandalorianere. Våben og panser er grundpiller i jeres kultur, ikke sandt?
- Kan I se, hvor vi vil hen ad? - I vil have os til at løse problemet.
Præcis!
- Jeg vidste, I ville hjælpe os. - Vi har ikke sagt ja.
Prinsesse Kryze, det er naturligvis ikke noget velgørenhedsprojekt.
Modsat mine brødre uden for byen er jeg ikke lejesoldat.
Det var ikke sådan ment. Det var derimod mit håb, -
- at denne ekskursion ville styrke diplomatiet mellem vores planeter.
Plazir-15 ville anerkende Mandalore som et selvstændigt system -
- og henstille til Den Ny Republik om at gøre det samme.
Axe Woves sagde, han forlod dig, fordi du ville generobre Mandalore.
- Den plan er droppet. - Tilbuddet står ved magt alligevel.
Hvad synes du?
Jeg var solgt ved "kampdroider".
Droiderne blev udvalgt til samfundstjeneste -
- fra bunken af imperierobotter, der stod til ophugning på Karthon.
Omprogrammeringen var en vældig succes, -
- indtil der en dag fandt en isoleret hændelse sted.
Flere fulgte efter.
Det er blot nogle af de funktionssvigt, vores kameraer har opfanget.
- Sluk for dem. - Hvabehar?
Hvorfor slukker I dem ikke bare? Hvem står for det?
Det gør jeg. Systemet har også en indbygget afbryderfunktion.
- Men ... - Hvad?
Borgerne modsatte sig enhver afbrydelse af droiderne. De kan ikke undvære dem.
- Hvorfor ikke? - De skal ikke længere arbejde.
De kan bruge deres tid på afslapning, kultur -
- og udøvelse af vores direkte demokrati.
Hvis vi slukkede for droiderne, ville borgerne ikke kunne overleve.
- Vores samfund ville kollapse. - Hvad vil I så have os til?
At uskadeliggøre de defekte droider, indtil vi kan få problemet løst.
Så giv os listen.
Den må I tale med ugnaughterne om.
- Ugnaughterne? - Ugnaughterne.
- Det får man ud af at bruge droider. - Tager du det personligt?
Jeg påpeger det bare.
Lad os nu bare få det overstået.
Jeg er Bo-Katan Kryze. Hvem er ansvarshavende her?
Hertuginden og kaptajn Bombardier har bedt os løse jeres droideproblem.
Hallo?
Det fører ikke til noget.
Jeg er mandalorianeren Din Djarin, ven af ugnaughten Kuiil.
Besvar vores spørgsmål, og hjælp os med vores opgave. Jeg har talt.
Tak for jeres gæstfrihed og pladsen ved jeres bord.
Vi er blevet hyret til at eliminere defekte droider.
Der er ingen defekte droider.
I har måske ikke hørt det, men jeres droider skaber ravage på overfladen.
Der er ikke meget, vi ikke er klar over. Det her er byens nervesystem.
Jeg kan forsikre jer om, at droiderne ikke er defekte.
Der er borgere, der bliver overfaldet af dem.
Det er ikke tilfældet. Jeg har talt.
Vi kritiserer skam ikke jeres arbejde.
Ugnaughternes evner som droidesmede er legendariske, -
- og ugnaughter betragtes som de flittigste væsener i galaksen.
Ligesom jer har vi en opgave at udføre.
Vi skal undersøge hændelserne og ville værdsætte jeres hjælp.
Her er koordinaterne på de droider, I søger.
Tak. Vi står i gæld til jer. Jeg har talt.
- Hvad foregik der? - Jeg har erfaring med ugnaughter.
At beklikke deres arbejde er en fornærmelse.
De antydede, at der kan finde en hændelse sted i godsterminalen.
- Hvor sikre er de på det? - Svært at sige.
Ugnaughter virker altid selvsikre.
Det er vores eneste spor, så lad os bare se os omkring.
Jeg har ikke set kampdroider siden Klonkrigene.
Det har jeg.
- Ser nogen af dem mistænkelige ud? - Det gør de alle sammen.
Holdt. Her er adgang forbudt. Forlad stedet øjeblikkeligt.
- Vi har lige et par spørgsmål. - De bedes fremvise legitimation.
Vi kommer for at undersøge droidernes funktionssvigt.
Jeg har set rapporterne.
Jeg har kørt serviceprotokoller på samtlige lastere -
- for en god ordens skyld. Certificeringen er registreret.
Det der ville jeg ikke gøre. For sikkerhedens skyld.
- De er jo konstrueret til krig. - Er de ikke lige blevet efterset?
- Jo. Hvad er det, De gør? - Så burde det her ikke genere dem.
Undskyld ... Undskyld!
- Sagde du omcertificeret? - I skulle have ladet dem være.
Fortsæt!
Dette er et gerningssted. Tak, fordi De holder afstand.
Jeg har fundet en tændklods.
Hvad står der på den?
- "Resistor". - Det lyder som en droidebar.
Der er også en adresse.
Jeg fører ordet. Jeg får oplysningerne i en fart, så vi kan komme ud til flåden.
Det kan jeg da også gøre.
At losse til droider er ikke nogen hjælp.
Jeg fandt da den defekte.
Det var din metode. Nu prøver vi min.
Det er her.
Jeg tror ikke, der kommer mange som os her.
- Hvad kan jeg hjælpe med? - Det vil vise sig.
- Er det her Resistor? - Det er det.
Den blev fundet på en defekt droide.
Vi uddeler mange tændklodser. Hvad antyder De?
De mange defekter peger mod smørekanden her.
De må gerne tjekke mit register. Vi overholder den planetære ...
Hvis du ikke spytter ud, tager jeg dit hukommelsesprint og splitter det ad.
Ingen forlader stedet.
Må jeg tale med dig?
Bliv, hvor jeg kan se dig.
- Hvad har du gang i? - Droider kan ikke tales til fornuft.
De er programmeret til at drage fornuftsslutninger.
De er også programmeret til ikke at skade organikere.
Du er ikke til nogen hjælp.
Selvom de defekte droider kommer her, er han ikke nødvendigvis indblandet.
- Jeg vil gerne hjælpe. - Skal jeg tage dine høresensorer?
Vi frygter, at hvis hændelserne fortsætter, vil vi blive ...
Blive hvad?
Mine kunder frygter, at vi vil blive erstattet.
Af hvad?
Mennesker. De fleste af os er blevet omprogrammeret.
Nogle droider er fra Separatisternes tid. Den Ny Republik ville skrotte dem, -
- men her på Plazir har de fået en chance til.
- Katastroferne gør det ikke bedre. - Derfor har vi brug for jeres hjælp.
Vi ønsker ikke at blive erstattet. Vi har stadig meget at bidrage med.
Et menneskeliv er så kort. De forlanger ikke meget af os.
Vi er skabt af organikere. Det er det mindste, vi kan gøre.
Har du en fortegnelse over, hvad de mistænkte bestilte?
Sådan fungerer det ikke her. Vi har ikke et udvalg af drikkevarer.
Alle droider får Nepenthé.
- Hvad er Nepenthé? - Et tyktflydende smøremiddel.
Det beskytter mod slid og afgiver programopdaterende partikler.
Nepenthé omprogrammerer altså droiderne?
Det justerer deres programmering, når mainframeindstillingerne ændres.
De defekte droider drak alle fra samme batch Nepenthé.
Her er resterne af den seneste defekte droide.
- Vi leder efter programmeringspartikler. - Nu skal jeg isolere dem.
Lad os se, om de giver udslag.
- Der er partikler til stede. - Kan de stadig være aktive?
I dækning!
De er stadig aktive.
Her er partiklerne.
Besynderligt. Det er faktisk nanodroider.
Hvordan er nanodroider havnet i Nepenthéen?
- Hvad er det? - Furerne?
En uregelmæssighed i metallet. Formentlig en formbarhedsbrist.
Nej. Det er skrift.
Roter vinklen.
Det er en kædekode.
Så bør vi kunne fastslå dens oprindelse.
I teorien. Lad mig se, hvad jeg kan finde ud af.
Sådan. De er oprindeligt fremstillet af Teknounionen -
- og lå opmagasineret i årevis.
De er ikke kommet her til Plazir via Droideindkøbsstyrelsen.
Hvordan så?
De blev rekvireret af Sikkerhedsministeriet.
Er det usædvanligt?
Det er ulovligt. Købet figurerer overhovedet ikke i registret.
Droiderne er blevet bestilt af en enkeltperson.
Er der et navn?
Vores sikkerhedschef.
Kommissær Helgait.
Tjek overvågningssystemet for potentielle uregelmæssigheder.
Hr. kommissær, vi har nogle spørgsmål.
Beklager, jeg leder efter misforhold.
- Vi ved besked om nanodroiderne. - De var ikke defekte.
De programmerede dem til at gå til angreb.
De følger med os.
Stands! Hvis jeg aktiverer denne anordning, -
- vil planetens føjelige arbejdsstyrke forvandles til kampdroider igen -
- og gå løs på Plazirs intetanende borgere.
Tving mig ikke til det.
De undslipper ikke, hr. kommissær. Overgiv Dem.
Overgive mig? Jeg overgiver mig aldrig.
Jeg overgav mig ikke til den korrupte Republik, -
- jeg overgav mig ikke til Imperiet, og jeg overgiver mig ikke til jer.
- Er De separatist? - "Separatist" er så nedladende.
Jeg går ind for demokrati. Grev Dooku var en visionær mand.
Hans storhedstid blev forpurret af jedien ...
Politik.
Nu skal jeg tage den. Din tur, min egen.
En kvadrotræffer! Aldrig har jeg set magen.
- Hvad skal kommissær Helgait her? - Vi har fundet defekternes årsag.
Er det sandt?
Det er jeg bange for, det er, fru hertuginde.
Foragteligt.
Quaktaen har vist ikke noget at lade stiflingen høre.
Hvabehar?
Denne planet er blevet uigenkendelig, efter han kom hertil.
Det anede mig, De hadede mig.
Jeg er skuffet over Dem. De tjente min familie trofast.
Men kaptajn Bombardier er mit livs kærlighed og udadlelig af hjerte.
Ja, han har begået fejl, men hvem har ikke det?
Er der ikke plads til en smule tilgivelse i så stor en galakse?
Jeg er ked af at have skuffet hertuginden.
Måske kan jeg en dag gøre mig fortjent til Deres Nådes tilgivelse.
Måske. Indtil da er De forvist til månen Paraqaat.
Prinsesse Bo-Katan Kryze og Din Djarin fra Concordia ...
Jeg tilstår jer en audiens med vores mandalorianske fribyttere -
- og tildeler jer vores fornemmeste hædersbevisning, Plazirs nøgle.
I vil altid være velkomne i vores kuppelparadis.
Hertuginde. Kaptajn.
Og denne lille fyr slår jeg til ridder.
Du er nu ridder af De Uafhængige Regentskabers Orden.
Fred være med jer, tapre rejsende, indtil vore veje atter mødes.
Kaptajn. Hertuginde.
Næste stop: landingsplads 3.
De er mandalorianere. Du er deres leder. De skal nok følge dig.
Jeg er ikke deres leder længere.
Det er Axe Woves.
Hvordan vil du så tackle dem?
Det finder jeg ud af, når jeg står der.
Kommer du for at slutte dig til lejesvendene?
Jeg kommer for at få min flåde.
Det er ikke din flåde længere.
Den er under min befaling nu, og det har jeg det godt med.
Så udfordrer jeg dig. Kriger mod kriger.
Tager du imod min udfordring?
Ja.
Overgiver du dig?
Du bliver aldrig vores sande leder.
Du vil ikke engang tage Mørkesværdet fra ham.
Det er ham, du bør udfordre.
Vi har udgydt rigeligt med mandaloriansk blod.
Mandalorianere er stærkere sammen.
Men en vildfaren fanatiker er i besiddelse af sværdet.
En, der ikke har én dråbe mandaloriansk blod i årerne.
Din Djarin har aflagt eden og valgt at følge levnedet, -
- ligesom vores forfædre gjorde.
Han er lige så meget mandalorianer som dem.
Og mindst lige så meget som os.
Men ifølge loven skal Mandalores regent besidde Mørkesværdet.
Så skal hun få det.
Det tilhører dig.
Det kan ikke foræres bort, hvor god intentionen end er.
Det er ikke en foræring.
Mens jeg udforskede Mandalore, blev jeg taget til fange -
- og sværdet taget fra mig.
Bo-Katan reddede mig og dræbte min bortfører.
Hun besejrede fjenden, der havde besejret mig.
Tilhører sværdet da ikke hende?
Tilhører det da ikke hende?
Det gør det.
Jeg overdrager sværdet til dets retmæssige ejer.
Oversættelse: Henrik Thøgersen Scandinavian Text Service